|  |  |  |
| --- | --- | --- |
| **KLINIČKI BOLNIČKI CENTAR OSIJEK**  **Služba za poslove nabave**  **Voditelj Službe:**  **Boris Flegar, dipl.oec.**  **Josipa Huttlera 4**  **31000 Osijek, Hrvatska**  **Tel: 031/511-111**  **E-mail: boris.flegar@gmail.com** | http://www.kbco.hr/wp-content/uploads/2016/10/KBC-Fotka.jpg | **UNIVERSITY HOSPITAL OSIJEK**  **Department of Supply**  **Head of Department**  **Boris Flegar, B. Sc. (Econ.)**  **Josipa Huttlera 4**  **31000 Osijek, Hrvatska**  **Phone: +385 31 511 111**  **E-mail: boris.flegar@gmail.com** |

**SVIM ZAINTERESIRANIM GOSPODARSKIM**

**SUBJEKTIMA**

Urbroj: R6- 8503/17.

U Osijeku, 11. svibnja 2017.

|  |  |
| --- | --- |
| PREDMET: | Prethodno savjetovanje sa zainteresiranim gospodarskim subjektima za pripremu i provedbu postupka javne nabave:  ***USLUGA IZRADE GLAVNOG I IZVEDBENOG PROJEKTA I***  ***PROJEKTANTSKOG NADZORA ZA OBJEDINJENI HITNI BOLNIČKI PRIJEM***  ***I DNEVNE BOLNICE KLINIČKOG BOLNIČKOG CENTRA OSIJEK,***  evidencijski broj nabave: VV-17/24.  ***- obavijest gospodarskim subjektima o izmjenama dokumentacije o nabavi!*** |

Poštovani,

Klinički bolnički centar Osijek je dana 28. veljače 2017. godine na službenim internet stranicama objavio Poziv za savjetovanje u svrhu pripreme i provedbe otvorenog postupka javne nabave ***usluge izrade idejnog, glavnog i izvedbenog projekta i projektantskog nadzora za zgradu objedinjenog hitnog bolničkog prijema i dnevne bolnice Kliničkog bolničkog centra Osijek***. Objavom dokumentacije o nabavi i troškovnika s nacrtom idejnog rješenja gospodarski subjekti imali su mogućnost dostaviti naručitelju eventualne primjedbe i prijedloge vezane uz predmetni postupak do 06. ožujka 2017. godine.

S obzirom da je tijekom pripreme postupka došlo do spoznaje novih okolnosti koje bitno utječu na sam postupak i realizaciju nabave, Naručitelj je izmijenio nacrt dokumentacije o nabavi. Predmet nabave je usluga izrade glavnog i izvedbenog projekta za zgradu objedinjenog hitnog bolničkog prijema i dnevne bolnice Kliničkog bolničkog centra Osijek, kao i usluga projektantskog nadzora za vrijeme trajanja ugovora o izvođenju radova na izgradnji zgrade (počevši od objave nabave za izvođenje radova do uspješno provedenog tehničkog pregleda). Projekt izgradnje zgrade objedinjenog hitnog bolničkog prijema i dnevne bolnice Kliničkog bolničkog centra Osijek namjerava se financirati iz Europskog fonda za regionalni razvoj, u okviru Operativnog programa Konkurentnost i kohezija kojim je omogućeno ulaganje u sektor zdravlja kroz Prioritetnu os 8. Socijalno uključivanje i zdravlje te Investicijski prioritet 9a Ulaganje u zdravstvenu i socijalnu infrastrukturu.

Stoga, na istim internetskim stranicama, sukladno članku 198. Zakona o javnoj nabavi (NN 120/2016), Naručitelj objavljuje ispravljenu verziju dokumentacije o nabavi, sa popratnom projektnom dokumentacijom.

S ciljem osiguranja mjera propisanih člankom 199. (Prethodno sudjelovanje natjecatelja i ponuditelja) ZJN 2016, ovim putem pozivamo sve zainteresirane gospodarske subjekte da nam dostave svoje primjedbe, sugestije i prijedloge, a radi razmjene informacija, prijedloga i savjeta koje možemo koristiti kod planiranja i provedbe postupka nabave te izrade dokumentacije o nabavi, uz napomenu da savjeti ne smiju imati učinak ograničenja tržišnog natjecanja, diskriminacije i transparentnosti.

Temeljem članka 198. stavka 3. ZJN 2016 na internetskim stranicama Kliničkog bolničkog centra Osijek http://www.kbco.hr/informacije/javna-nabava/ objavljujemo **nacrt dokumentacije o nabavi, projektni zadatak, troškovnik predmeta nabave i“Idejno rješenje arhitekture“ OHBP i dnevnih bolnica KBC-a Osijek**, arhitektonskog ureda Rechner d.o.o.

**Molimo sve zainteresirane gospodarske subjekte da najkasnije do 18. svibnja 2017. godine, do kada je otvoreno prethodno savjetovanje, dostave eventualne primjedbe i prijedloge na adresu elektroničke pošte**: [javna.nabava@kbco.hr](mailto:javna.nabava@kbco.hr) .

Izvješće o prethodnom savjetovanju, o prihvaćenim i neprihvaćenim primjedbama i prijedlozima zainteresiranih gospodarskih subjekata, naručitelj će objaviti na istim internet stranicama.

S poštovanjem,

Voditelj Službe za poslove nabave:

Boris Flegar, dipl.oec.